Mir übergumped dr Züüghuusverwalter und au de beede Schuel­inschpäggter (da hätts immer nuch ä refermierte und ä katholische gchaa) - und schu simmer  bim Poliziitiräggter, wo ä ga nuch Augeschiigrichtspresidänt gsii isch. Was der «Hausmeister», ä Chaschper Schteimä vu Niderurne, gnau gmacht hätt, schtaat nüd, und weso dr Ehegrichtspresidänt Schtreiff nuch äxtra als «Hebammenlehrer» uufgfüert worde isch, möstmä ä nuch neecher undersueche.